Source: http://obcan.hlohovec.sk/vseobecne-zavazne-nariadenia.phtml?id_kat_for_menu=16074&module_action__254455__id_vzn=15579
Timestamp: 2019-09-16 05:24:46+00:00

Document:
Mestské zastupiteľstvo mesta Hlohovec na základe samosprávnej pôsobnosti podľa § 4 ods. 1 a ods. 3 písm. c), § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 78 a § 83 zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon o miestnych daniach“) vydáva toto
všeobecne záväzné nariadenie č. 150 /2015
Účelom tohto všeobecne záväzného nariadenia (ďalej len „VZN“) je ustanoviť sadzby miestneho poplatku za komunálne odpady a drobné stavebné odpady (ďalej aj ako „poplatok“), podmienky na vrátenie poplatku alebo jeho pomernej časti, podmienky, ktorých splnenie má poplatník preukázať a podklady, ktoré má poplatník predložiť pri znížení alebo odpustení poplatku a spôsob úhrady poplatku za drobné stavebné odpady.
Mesto Hlohovec uplatňuje množstvový zber komunálnych odpadov pre právnické osoby a fyzické osoby – podnikateľov1.
Systém zberu komunálnych odpadov pre fyzické osoby 2 je realizovaný formou paušálneho poplatku.
Sadzba poplatku za 1 liter 0,035 € 0,0347 € 0,0341€
Suma za 1 vývoz 4,20 € 8,32 € 37,51 €
2. Pre fyzické osoby je ustanovená sadzba poplatku 0,079 € za osobu a kalendárny deň.
3. Pre fyzické osoby, ktorí si uplatňujú zníženie poplatku z dôvodov, uvedených v článku 9 tohto VZN, je sadzba poplatku 0,039 € za osobu a kalendárny deň preukázaného obdobia.
Poplatok za množstvový zber sa určí na zdaňovacie obdobie ako súčin frekvencie vývozov, sadzby ustanovenej v čl. 3 ods. 1 a objemu zbernej nádoby, ktorú poplatník užíva. Pre množstvový zber je frekvencia vývozu stanovená týždenne príslušným všeobecne záväzným nariadením3.
Paušálny poplatok sa určí na príslušné zdaňovacie obdobie ako súčin sadzby ustanovenej v čl. 3 ods. 2 a počtu kalendárnych dní, počas ktorých má poplatník v meste Hlohovec trvalý pobyt alebo prechodný pobyt, alebo počas ktorých užíva nehnuteľnosť.
V prípade, ak je uplatnené zníženie poplatku za preukázané obdobie v súlade s čl. 9, použije sa pri výpočte poplatku za preukázané obdobie sadzba ustanovená v čl. 3 ods. 3. Pri výpočte poplatku za ostatné kalendárne dni zdaňovacieho obdobia sa postupuje podľa ods. 2.
Správca poplatku Mesto Hlohovec (ďalej len „správca poplatku“) vyrubí poplatok každoročne rozhodnutím na príslušné zdaňovacie obdobie.
Ak správca poplatku zistí sám, alebo na základe oznámenia, že nastali skutočnosti, ktoré majú vplyv na zmenu výšky poplatku, upraví výšku poplatkovej povinnosti rozhodnutím.
V prípade narodenia dieťaťa alebo prisťahovania sa poplatníka do mesta Hlohovec správca poplatku vyrubí poplatok odo dňa nahlásenia trvalého pobytu narodeného dieťaťa alebo prisťahovaného občana v meste Hlohovec do konca príslušného zdaňovacieho obdobia ako súčin sadzby poplatku a počtu kalendárnych dní.
V prípade úmrtia alebo odsťahovania poplatníka, správca poplatku upraví poplatok vyrubením do dňa, ktorý predchádza dňu úmrtia alebo dňu odsťahovania sa poplatníka z adresy trvalého pobytu v meste Hlohovec.
V prípade ukončenia podnikateľskej činnosti na základe oznámenia tejto skutočnosti správcovi poplatku a súčasného požiadania o odvoz zbernej nádoby, správca poplatku poplatok vyrubí podľa počtu vývozov odo dňa vzniku poplatkovej povinnosti do dňa zániku poplatkovej povinnosti, t. j. na základe súčinu skutočného počtu vývozov a sadzby poplatku v závislosti od objemu zbernej nádoby. Za posledný týždeň vývozu sa považuje týždeň, v ktorom bola zberná nádoba odovzdaná spoločnosti, ktorá vykonáva odvoz komunálnych odpadov.
Správca poplatku umožní maximálne 3 fyzickým osobám - podnikateľom a právnickým osobám, ktoré oznámili vznik poplatkovej povinnosti, uzavrieť dohodu o spoločnom užívaní zbernej nádoby. Podmienkou je predloženie vyplneného tlačiva, v ktorom budú uvedené osoby užívajúce zbernú nádobu, ich identifikačné údaje, osoba poplatníka, ktorej bude poplatok vyrubený, objem a umiestnenie zbernej nádoby. Ak správca poplatku zistí, že zberná nádoba je nepostačujúca a v jej okolí sa zhromažďuje odpad, správca poplatku vyzve poplatníkov k podaniu žiadosti o výmenu zbernej nádoby za zbernú nádobu s väčším objemom, o pridanie zbernej nádoby alebo o dodanie zbernej nádoby pre každého užívateľa zbernej nádoby samostatne. Túto dohodu nemôžu uzatvoriť fyzické osoby – podnikatelia alebo právnické osoby pre svoje prevádzky, ktorými sú pohostinstvá, reštauračné zariadenia, veľkoobchody, výrobné prevádzkarne alebo prevádzkarne, ktoré zamestnávajú viac ako dvoch zamestnancov. Správca poplatku posúdi dohodu o spoločnom užívaní zbernej nádoby, a rozhodne o povolení užívať spoločnú zbernú nádobu, resp. dohodu neumožní. Poplatok sa v prípade povolenia užívať spoločnú zbernú nádobu vyrubí každému poplatníkovi v pomernej výške.
Fyzické osoby - podnikatelia a právnické osoby, ktoré počas zdaňovacieho obdobia neprodukujú komunálne odpady z dôvodu pozastavenia podnikateľskej činnosti, písomne oznámia túto skutočnosť správcovi poplatku pred začatím obdobia, v ktorom majú byť vývozy prerušené. Správca poplatku zohľadní počet nerealizovaných vývozov a vyrubí výšku poplatku rozhodnutím.
Poplatník je povinný v priebehu zdaňovacieho obdobia oznámiť mestu vznik poplatkovej povinnosti do 30 dní odo dňa vzniku poplatkovej povinnosti. Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť mestu do 30 dní odo dňa, keď tieto nastali.
Vyrubený poplatok je splatný do 15 dní odo dňa nadobudnutia právoplatnosti rozhodnutia. Mesto môže určiť platenie poplatku v splátkach. Splátky poplatku sú splatné v lehotách určených mestom v rozhodnutí, ktorým sa vyrubuje poplatok.
Poplatok je možné uhradiť prevodom na účet správcu poplatku, poštovým peňažným poukazom alebo v hotovosti pri platbách do 300 € do pokladne MsÚ Hlohovec.
Poplatníkovi, ktorému zanikla povinnosť platiť poplatok v priebehu zdaňovacieho obdobia, správca poplatku vráti poplatok alebo jeho pomernú časť na základe žiadosti o vrátenie poplatku.
Správca poplatku vráti poplatok alebo jeho pomernú časť v prípade úmrtia poplatníka rodinným príslušníkom alebo žiadateľovi o pohrebné, v prípade odsťahovania sa poplatníka z mesta Hlohovec poplatníkovi a v prípade ukončenia podnikateľskej činnosti poplatníkovi na základe písomnej žiadosti v lehote do 60 dní odo dňa doručenia žiadosti o jeho vrátenie a preukázaní splnenia podmienok na vrátenie poplatku alebo jeho pomernej časti.
potvrdenie o prechodnom pobyte a potvrdenie o úhrade poplatku v mieste prechodného pobytu, vystavené obcou, resp. správcovskou spoločnosťou, ktorá bola poverená obcou, v ktorej bol tento poplatok uhradený, alebo
b) Poplatok sa zníži na základe predložených podkladov definovaných v tomto článku použitím sadzby ustanovenej v čl. 3 ods. 3 za 1 deň preukázaného obdobia za osobu a to za obdobie:
aktuálne potvrdenie o dennom štúdiu na území SR a potvrdenie o ubytovaní (potvrdenie z internátu alebo nájomná zmluva),
3. Potvrdenia, resp. podklady, ktoré sú potrebné na zníženie alebo odpustenie poplatku, je potrebné predložiť správcovi poplatku za každé príslušné zdaňovacie obdobie, a to najneskôr do konca príslušného zdaňovacieho obdobia, za ktoré požaduje poplatník zníženie alebo odpustenie poplatku.
Mesto Hlohovec zavádza pre fyzické osoby množstvový zber drobného stavebného odpadu.
Mesto Hlohovec určí poplatok za drobné stavebné odpady jednorazovo v mieste určenom na zber drobných stavebných odpadov (zberný dvor) ako súčin sadzby ustanovenej v čl. 11 a hmotnosti drobného stavebného odpadu.
Poplatok za drobné stavebné odpady správca poplatku nevyrubuje rozhodnutím.
Úhrada poplatku za drobné stavebné odpady sa uskutočňuje hotovostným spôsobom priamo v mieste určenom na zber drobných stavebných odpadov (zberný dvor).
Dňom nadobudnutia účinnosti tohto nariadenia sa ruší Všeobecne záväzné nariadenie mesta Hlohovec č. 137/2013 o miestnom poplatku za komunálne odpady a drobné stavebné odpady.
1 § 77 ods. 2 písm b) a c) zákona o miestnych daniach
2 § 77 ods. 2 písm a) zákona o miestnych daniach
3 Všeobecne záväzné nariadenie mesta Hlohovec č.133/2013 o nakladaní s komunálnymi odpadmi, s drobnými stavebnými odpadmi vrátane biologicky rozložiteľných kuchynských a reštauračných odpadov od prevádzkovateľov kuchýň a elektroodpadov z domácností v platnom znení
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 16.09.2019 07:24:46

References: § 4
 § 6
 § 78
 § 83
 čl. 3
 čl. 3
 čl. 9
 čl. 3
 čl. 3
 čl. 11
 § 77
 § 77